અમદાવાદ, રાજુલા, ભાવનગર તા.11: ભાવનગર જિલ્લાના મહુવાના ભાજપના પૂર્વ ધારાસભ્ય ડૉ. કનુભાઈ કળસરિયા દિલ્હી પહેંચીને કેંગ્રેસ અધ્યક્ષ રાહુલ ગાંધીને મળ્યા હતા અને કેંગ્રેસમાં જોડાઈ ગયા હતા. આગામી તા.16ના રાહુલ ગાંધી મહુવા આવશે ત્યારે વિધિવત રીતે તેઓ કોંગ્રેસ પ્રવેશ કરશે. આ સાથે જ છેલ્લા કેટલાક સમયથી ચાલી આવતી અટકળોનો પણ અંત આવ્યો છે. ભાવનગરના મહુવાના ભાજપના પૂર્વ ધારાસભ્ય ડૉ. કનુભાઈ કળસરિયા ભાજપમાંથી રાજીનામું આપ્યા બાદ આમ આદમી પાર્ટીમાં જોડાયા હતા અને તેમાંથી નિક્રિય થયા બાદ સદ્દભાવના પાર્ટી શરૂ કરી હતી. અંતે ડૉ. કલસરિયાએ કેંગ્રેસમાં વિધિવત્ પ્રવેશ કર્યો છે. દિલ્હી ખાતે કેંગ્રેસ અધ્યક્ષ રાહુલ ગાંધી સાથે મુલાકાત કર્યા બાદ આજે તેમણે આ નિર્ણય લીધો હતો. સેવાભાવી તબીબ, સ્વચ્છ છાપ અને ગ્રામજનોમાં સારી ચાહના ધરાવતા ડૉ. કનુભાઈ કળસરિયા કેંગ્રેસમાં જોડાતાં જિલ્લામાં કેંગ્રેસ મજબૂત બની છે. આ અંગે ડૉ. કળસરિયાએ જણાવ્યું કે, આજે દિલ્હીમાં રાહુલ ગાંધીની મુલાકાત થઈ હતી. રાહુલ ગાંધીએ ડૉ. કળસરિયાને એમ કહ્યું કે, આપના વિશે હું જાણું છું. આપની સ્વચ્છ છાપથી હું પરિચિત છું. પાર્ટીને આપની જરૂર હતી. હજી મોડું થયું નથી. આવનારી ચૂંટણીમાં ગુજરાતમાં પાર્ટી આપનો કેવી રીતે ઉપયોગ કરશે, તે વિચારશું પણ આપણે સાથે મળીને કામ કરશું.